Вх.№08-01-43/02.12.2024г

Чрез

Председателя на Общински съвет – Дряново

г-н Тодор Георгиев

До

Кмета на Община Дряново

г-н Трифон Панчев

ПИТАНЕ

От Надежда Ем. Киселкова-Юмерова - общински съветник

ОТНОСНО: Автобусна линия „Дряновски манастир-„ВСК Кентавър ИЗ Динамика““

Уважаеми, господин Панчев,

С Решение № 183 от 22.07.2024г. Общински съвет Дряново даде съгласие за откриване на общинска транспортна схема и утвърди маршрутно разписание по автобусна линия Дряновски манастир - ВСК „Кентавър-ИЗ Динамика“ в следствие на депозирано писмо в ОбА, с вх. № 58-00-1/17.05.2024г. от фирма „Хепи Транс 17“ ЕООД.

След оповестяването на Решението, общественият отзвук сред съгражданите ни беше изключително позитивен и с радост очакваха да се възползват от това удобство. Именно засиленият интерес от страна на ученици, работещи и възрастни хора беше основният мотив на фирмата да предприеме такива действия с цел улеснено придвижване на граждани и гости на града.

В одобрения проект беше заложено целогодишно и ежедневно изпълнение на маршрутите.

Към днешна дата все още не е пусната в експлоатация гореспоменатата автобусна линия.

Моля за информация какви са причините за забавянето, фирмата предприела ли е необходимите действия или е преустановила всякакви такива?

Желая да получа отговора на питането ми в писмен вид.

Благодаря!

С уважение,

Надежда Киселкова-Юмерова